ประกาศคณะกรรมการกํากับหลักทรัพย์และตลาดหลักทรัพย์ที่ กจ. 12/2562เรื่อง การเสนอขายโทเคนดิจิทัลต่อบุคคลในวงจํากัด(ฉบับประมวล)\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 9 มาตรา 10(1) มาตรา 17 มาตรา 18 มาตรา 19 และมาตรา 20 แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2562 เป็นต้นไปข้อ ๒ ในประกาศนี้"บุคคลที่มีความสัมพันธ์กับผู้ออกโทเคนดิจิทัล" หมายความว่า บุคคลที่มีความสัมพันธ์เกี่ยวข้องกับผู้ออกโทเคนดิจิทัลในลักษณะใดลักษณะหนึ่งดังต่อไปนี้(1) ความสัมพันธ์ด้านธุรกิจและการลงทุน เช่น ลูกค้า ผู้ให้บริการหรือผู้จําหน่ายสินค้า บุคคลที่จะเข้ามาร่วมธุรกิจ บริษัทใหญ่ บริษัทย่อย และผู้ถือหุ้นตั้งแต่ร้อยละ 5 ของจํานวนหุ้นที่จําหน่ายได้แล้วทั้งหมด เป็นต้น(2) ความสัมพันธ์ด้านการบริหารและการจัดการ เช่น กรรมการ ผู้บริหาร ที่ปรึกษา และพนักงานของผู้ออกโทเคนดิจิทัล และผู้ก่อตั้งโครงการที่เกี่ยวข้องกับโทเคนดิจิทัลที่เสนอขายในครั้งนั้น ๆ เป็นต้น(3) ความสัมพันธ์ในด้านการเป็นเครือญาติของผู้ก่อตั้งโครงการตาม (2) และพนักงาน"บริษัทใหญ่" หมายความว่า บริษัทที่ถือหุ้นที่มีสิทธิออกเสียงในผู้ออกโทเคนดิจิทัลเกินกว่าร้อยละ 50 ของจํานวนสิทธิออกเสียงทั้งหมดของผู้ออกโทเคนดิจิทัลนั้น"บริษัทย่อย" หมายความว่า บริษัทที่ผู้ออกโทเคนดิจิทัลถือหุ้นที่มีสิทธิออกเสียงเกินกว่าร้อยละ 50 ของจํานวนสิทธิออกเสียงทั้งหมดของบริษัทนั้นข้อ ๓ ประกาศนี้ให้ใช้บังคับกับการออกและเสนอขายโทเคนดิจิทัลที่ออกใหม่ ต่อบุคคลในวงจํากัดหรือการเสนอขายโทเคนดิจิทัลที่ได้ออกไว้แล้วและมีวัตถุประสงค์ที่จะเสนอขายต่อบุคคลในวงจํากัด หมวด 1 การเสนอขายโทเคนดิจิทัลที่ออกใหม่ต่อบุคคลในวงจํากัด \_\_\_\_\_\_\_\_\_\_\_\_\_\_\_\_\_ข้อ ๔ การเสนอขายโทเคนดิจิทัลต่อบุคคลในวงจํากัด หมายถึง การเสนอขายโทเคนดิจิทัลในลักษณะใดลักษณะหนึ่งดังต่อไปนี้(1) การเสนอขายต่อบุคคลที่เป็นผู้ลงทุนสถาบัน ผู้ลงทุนรายใหญ่พิเศษ หรือผู้ลงทุนรายใหญ่ ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษ และผู้ลงทุนรายใหญ่(2) การเสนอขายต่อผู้ลงทุนโดยเฉพาะเจาะจงซึ่งมีจํานวนไม่เกิน 50 รายภายในรอบระยะเวลา 12 เดือน โดยผู้ลงทุนดังกล่าวเป็นบุคคลที่มีความสัมพันธ์กับผู้ออกโทเคนดิจิทัล(3) การเสนอขายที่มีมูลค่ารวมกันทั้งสิ้นไม่เกิน 20 ล้านบาทภายในรอบระยะเวลา 12 เดือน ทั้งนี้ การคํานวณมูลค่าการเสนอขายดังกล่าว ให้ถือเอาราคาเสนอขายโทเคนดิจิทัลนั้นเป็นเกณฑ์ข้อ ๕ การพิจารณาลักษณะการเสนอขายโทเคนดิจิทัลในวงจํากัดตามข้อ 4 ให้เป็นไปตามหลักเกณฑ์ดังต่อไปนี้(1) การเสนอขายต่อผู้ลงทุนโดยเฉพาะเจาะจงตามข้อ 4(2) หากผู้ออกโทเคนดิจิทัลมีการออกโทเคนดิจิทัลให้บุคคลใด ๆ ด้วยวิธีการอื่นใดนอกเหนือจากการเสนอขาย ให้นับบุคคลดังกล่าวรวมในจํานวนผู้ลงทุนด้วย(2) การนับจํานวนผู้ลงทุนตามข้อ 4(2) หรือการคํานวณมูลค่ารวมการเสนอขายโทเคนดิจิทัลตามข้อ 4(3) ไม่นับรวมส่วนที่เสนอขายและแจกต่อผู้ลงทุนตามข้อ 4(1) ทั้งนี้ ไม่ว่าการเสนอขายดังกล่าวจะกระทําในเวลาเดียวกันหรือต่างเวลากัน หมวด 2 การอนุญาตและเงื่อนไขภายหลังการอนุญาต \_\_\_\_\_\_\_\_\_\_\_\_\_\_\_\_\_ข้อ ๖ ให้บริษัทจํากัดหรือบริษัทมหาชนจํากัดที่จัดตั้งขึ้นตามกฎหมายไทยเสนอขายโทเคนดิจิทัลต่อบุคคลในวงจํากัดได้โดยถือว่าได้รับอนุญาตจากสํานักงาน ก.ล.ต. และให้ได้รับยกเว้นการยื่นแบบแสดงรายการข้อมูลการเสนอขายโทเคนดิจิทัลและร่างหนังสือชี้ชวนด้วยข้อ ๗ ให้ผู้ได้รับอนุญาตตามข้อ 6 ปฏิบัติตามเงื่อนไขดังต่อไปนี้(1) เสนอขายโทเคนดิจิทัลผ่านผู้ให้บริการระบบเสนอขายโทเคนดิจิทัลที่ได้รับความเห็นชอบจากคณะกรรมการ ก.ล.ต. โดยผู้ให้บริการดังกล่าวต้องไม่มีความเกี่ยวข้องหรือมีส่วนได้เสียกับผู้ได้รับอนุญาตในลักษณะที่อาจทําให้ขาดความเป็นอิสระในการทําหน้าที่(2) ส่งมอบโทเคนดิจิทัลที่เสนอขายทั้งหมดให้แก่ผู้ซื้อในวงจํากัดพร้อมกับผู้ซื้อในรอบที่เสนอขายต่อประชาชนเป็นการทั่วไป หรือส่งมอบโทเคนดิจิทัลโดยจัดให้มีกลไกที่ทําให้มั่นใจได้ว่าผู้ซื้อในวงจํากัดจะไม่สามารถโอนโทเคนดิจิทัลไปยังบุคคลอื่นก่อนการส่งมอบในรอบที่เสนอขายต่อประชาชนเป็นการทั่วไป เว้นแต่เป็นการโอนที่เข้าลักษณะใดลักษณะหนึ่งดังนี้ (ก) การโอนโทเคนดิจิทัลที่ได้รับจากการเสนอขายตามข้อ 4(1) หรือข้อ 4(2) ให้แก่บุคคลที่มีลักษณะเดียวกับบุคคลตามข้อ 4(1) หรือข้อ 4(2) แล้วแต่กรณี (ข) การโอนโทเคนดิจิทัลที่ได้รับมาจากการเสนอขายตามข้อ 4(3) ที่ยังเป็นไปตามหลักเกณฑ์ในข้อ 4(3)(3) ผู้ได้รับอนุญาตต้องไม่โฆษณาการเสนอขายโทเคนดิจิทัลเป็นการทั่วไป และในกรณีที่ผู้ได้รับอนุญาตประสงค์จะแจกจ่ายข้อมูลเกี่ยวกับโทเคนดิจิทัลที่จะเสนอขายหรืออยู่ระหว่างการเสนอขาย ผู้ได้รับอนุญาตต้องแจกจ่ายข้อมูลให้เฉพาะบุคคลที่มีลักษณะหรือจํานวนตามข้อ 4(1) หรือ (2) หรือแจกจ่ายเท่าที่จําเป็นเพื่อให้มูลค่าการเสนอขายเป็นไปตามข้อ 4(3) เท่านั้น(4) ในกรณีที่ผู้ได้รับอนุญาตจะรับคริปโทเคอร์เรนซีเป็นการตอบแทน ให้รับได้เฉพาะ คริปโทเคอร์เรนซีที่อยู่ในบัญชีรายชื่อที่สํานักงาน ก.ล.ต. ประกาศไว้บนเว็บไซต์ของสํานักงาน ก.ล.ต. และได้มาจากการซื้อขาย แลกเปลี่ยน หรือฝากไว้กับผู้ประกอบธุรกิจสินทรัพย์ดิจิทัลที่ได้รับอนุญาตตามพระราชกําหนดการประกอบธุรกิจสินทรัพย์ดิจิทัล พ.ศ. 2561 ซึ่งไม่อยู่ระหว่างถูกระงับการประกอบธุรกิจในส่วนที่เกี่ยวข้องกับคริปโทเคอร์เรนซีเท่านั้นข้อ ๘ ให้ผู้ได้รับอนุญาตจัดทําและเปิดเผยข้อมูลดังต่อไปนี้ ตามแนวทางที่จัดไว้บนเว็บไซต์ของสํานักงาน ก.ล.ต.(1) รายงานผลการขายโทเคนดิจิทัล(2) ข้อมูลการถือโทเคนดิจิทัลของผู้ลงทุนแต่ละลักษณะตามข้อ 4 หมวด 3 อํานาจของสํานักงาน \_\_\_\_\_\_\_\_\_\_\_\_\_\_\_\_\_ข้อ ๙ ในกรณีที่ปรากฏข้อเท็จจริงต่อสํานักงาน ก.ล.ต. ที่เป็นเหตุอันควรสงสัยอย่างใดอย่างหนึ่งดังต่อไปนี้ สํานักงาน ก.ล.ต. อาจสั่งระงับการเสนอขายโทเคนดิจิทัลที่ออกใหม่ต่อบุคคลในวงจํากัดตามข้อ 6 ไว้ก่อน หรือสั่งเพิกถอนการอนุญาตให้เสนอขายโทเคนดิจิทัลที่ออกใหม่ในกรณีดังกล่าวได้(1) ผู้ได้รับอนุญาตมีข้อบกพร่องหรือมีความไม่เหมาะสมเกี่ยวกับการปฏิบัติตามเงื่อนไขภายหลังการอนุญาตให้เสนอขายโทเคนดิจิทัลที่ออกใหม่ หรือจะไม่สามารถปฏิบัติตามเงื่อนไขภายหลังการอนุญาตได้(2) ผู้ลงทุนอาจไม่ได้รับข้อมูลที่มีนัยสําคัญต่อการตัดสินใจลงทุน(3) การเสนอขายโทเคนดิจิทัลที่ออกใหม่มีลักษณะที่อาจเข้าข่ายเป็นการหลีกเลี่ยงกฎเกณฑ์อื่นที่ออกภายใต้พระราชกําหนดการประกอบธุรกิจสินทรัพย์ดิจิทัล พ.ศ. 2561ข้อ ๑๐ ในกรณีที่เข้าลักษณะอย่างใดอย่างหนึ่งดังต่อไปนี้ สํานักงาน ก.ล.ต. อาจผ่อนผันไม่นําเงื่อนไขตามประกาศนี้มาใช้บังคับกับการเสนอขายโทเคนดิจิทัลตามข้อ 6 ได้(1) มีข้อเท็จจริงที่ชัดเจนซึ่งทําให้พิจารณาได้ว่าเงื่อนไขที่จะผ่อนผันให้ไม่มีนัยสําคัญ และประโยชน์ที่จะได้ไม่คุ้มค่ากับต้นทุนในการปฏิบัติให้เป็นไปตามเงื่อนไขดังกล่าว(2) ผู้ได้รับอนุญาตมีข้อจํากัดตามกฎหมายอื่นที่ทําให้ไม่สามารถปฏิบัติให้เป็นไปตามหลักเกณฑ์หรือเงื่อนไขที่จะผ่อนผัน(3) ผู้ได้รับอนุญาตมีมาตรการอื่นที่เพียงพอ และสามารถทดแทนการปฏิบัติให้เป็นไปตามหลักเกณฑ์หรือเงื่อนไขที่จะผ่อนผันการผ่อนผันตามวรรคหนึ่งให้คํานึงถึงความเหมาะสมและความเพียงพอของข้อมูลประกอบการตัดสินใจลงทุนและมาตรการคุ้มครองผู้ลงทุนเป็นสําคัญ ทั้งนี้ สํานักงาน ก.ล.ต. อาจกําหนดเงื่อนไขให้ผู้ได้รับอนุญาตต้องปฏิบัติด้วยก็ได้ข้อ ๑๑ เพื่อประโยชน์ในการปฏิบัติตามประกาศนี้ สํานักงาน ก.ล.ต. อาจดําเนินการดังต่อไปนี้(1) กําหนดหลักเกณฑ์ในรายละเอียดของข้อกําหนดตามประกาศนี้ ให้มีความชัดเจนเพียงพอที่ผู้ได้รับอนุญาตหรือผู้มีหน้าที่ตามประกาศนี้จะสามารถปฏิบัติตามประกาศนี้ได้ในแนวเดียวกันทั้งนี้ การกําหนดหลักเกณฑ์ดังกล่าวอาจกําหนดตามลักษณะของโทเคนดิจิทัล ผู้ออกโทเคนดิจิทัล ผู้ลงทุน หรือการเสนอขายก็ได้(2) กําหนดแนวทาง (guideline) การปฏิบัติในรายละเอียดของข้อกําหนดตามประกาศนี้เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากผู้ได้รับอนุญาตหรือผู้มีหน้าที่ตามประกาศนี้ปฏิบัติตามแนวทางดังกล่าวแล้ว ให้ถือว่าบุคคลดังกล่าวมีการปฏิบัติตามข้อกําหนดในประกาศนี้ในเรื่องที่มีการออกแนวทางนั้นในการดําเนินการของสํานักงาน ก.ล.ต. ตามวรรคหนึ่ง ให้นําปัจจัยอย่างใดอย่างหนึ่งหรือหลายอย่างดังนี้ มาประกอบการพิจารณาดําเนินการด้วย(1) การส่งเสริมให้ผู้ออกโทเคนดิจิทัลมีความรับผิดชอบต่อผู้ลงทุน(2) ความได้สัดส่วนระหว่างภาระของผู้อยู่ใต้บังคับแห่งประกาศนี้ กับประโยชน์ที่ผู้ลงทุนโดยรวมจะได้รับ(3) การส่งเสริมให้เกิดทางเลือกในการระดมทุนและการลงทุน(4) การส่งเสริมความสามารถในการแข่งขันของประเทศโดยรวม(5) การส่งเสริมการแข่งขันอย่างเป็นธรรมของภาคเอกชนผู้มีอํานาจลงนาม - ประกาศ ณ วันที่ 10 พฤษภาคม พ.ศ. 2562 (นายวรวิทย์ จําปีรัตน์)ประธานกรรมการคณะกรรมการกํากับหลักทรัพย์และตลาดหลักทรัพย์